stanford-oval/wikipedia huggingface dataset:
Château de Maisons-Laffitte

Château de Maisons-Laffitte.
Château de Maisons-Laffitte eli Château de Maisons on Pariisin luoteisella esikaupunkialueella Maisons-Laffitten kunnassa lähellä Seinejoen rantaa sijaitseva pieni linna, joka on merkittävä ranskalaisen barokkiarkkitehtuurin edustaja. Sen on suunnitellut aikansa tunnetuimpiin arkkitehteihin kuulunut François Mansart.
Historia

Château de Maisonsin rakennutti vuosina 1641–1650 varakas pankkiiri ja Ranskan valtiovarainhoitaja René de Longueil (1596–1677). Ranskan kuningas Ludvig XIV ja tämän äiti Anna Itävaltalainen osallistuivat avajaisiin huhtikuussa 1651. Mansart suunnitteli myös linnaa ympäröivät terassipuutarhat, joiden rakennustyöt jatkuivat vuoteen 1668.
Linnan omisti myöhemmin kuningas Ludvig XVI:n veli Artois’n kreivi, josta tuli aikanaan kuningas Kaarle X. Vuonna 1804 sen osti Ranskan marsalkka Jean Lannes. Myöhemmin 1800-luvulla omistajana oli pankkiiri Jacques Laffitte, joka lohkoi ympäröivät tilukset tonttimaaksi. 1800-luvun lopulla linnan omisti venäjänsaksalainen taidemaalari William Grommé, joka käytti sitä ateljeenaan. Vuonna 1900 lapsettomana kuollut Grommé testamenttasi koko omaisuutensa Suomessa sijaitsevalle Viipurin kaupungille, josta tuli siten linnan omistaja. Viipurin kaupunginjohto myi vuonna 1905 linnan Ranskan valtiolle, koska sen ylläpitokustannukset olivat hyvin suuret. Valtio osti linnan pelastaakseen sen purkamiselta.
Château de Maisons-Laffitte on nykyään museo ja avoinna yleisölle. Siellä on kuvattu monia elokuvia, kuten Valheet ja viettelijät ja Kuningatar Margot.
Arkkitehtuuri

Château de Maisons on Mansartin täydellisimpänä nykypäiviin säilynyt suunnittelutyö, sillä muista hänen suunnittelemistaan rakennuksista poiketen myös sisätilat ovat alkuperäisessä asussaan. Se edusti myös merkittävää käännekohtaa renessanssiarkkitehtuurin ja klassismin välissä. Muiden Mansartin suunnittelemien linnojen tavoin Château de Maisons on symmetrinen ja mansardikattoinen, mutta syvyysvaikutelmaa on korostettu siinä enemmän. Julkisivusta ulkonee portaittain suorakulmainen poikkipääty eli frontespiisi ja myös siipiosien julkisivut ulkonevat ensimmäisen kerroksen kohdalla. Sisätiloista vaikuttavimpia ovat pääportaikko, kuninkaan asunto, Artois’n kreivin ruokasali ja peilikabinetti Cabinet des Miroirs. Myös linnan huonekalut ja taidekokoelma ovat arvokkaat. Linnan ympärillä on nykyisin yhdeksän hehtaarin laajuinen puisto.
Château de Maisons oli muun muassa Versailles’n palatsin ja Vaux-le-Vicomten linnan arkkitehtoninen innoittaja. Ludvig XIV kutsui Maisonsin linnan koristelusta vastanneet kuvanveistäjät osallistumaan Versailles’n palatsin suunnitteluun. Sitä onkin kutsuttu Versailles’n edeltäjäksi.
Aiheesta muualla

Kuvia tai muita tiedostoja aiheesta Château de Maisons-Laffitte Wikimedia Commonsissa
Suomelle lahjoitettiin ranskalainen kuningaslinna mutta..., Seura, 20.10.1937, nro 42, s. 6, Kansalliskirjaston digitaaliset aineistot
Piirros linnasta 1600-luvulta.
Diabeettinen retinopatia

| Diabeettinen retinopatia |
| --- | --- |
 Silmänpohjavalokuva, jossa lievää taustaretinopatiaa sokeritaudin aiheuttamana.
Luokitus
ICD-10:  H36
ICD-9:  250.5
MedlinePlus:  000494
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Diabeettinen retinopatia on diabeteksen eli sokeritaudin aiheuttama verkkokalvon sairaus, joka voi johtaa sokeuteen. Diabetes vaurioittaa silmänpohjan hiusverisuonia johtaen hapenpuutteeseen tai turvotuksiin.
Aiheesta muualla

Terveyskirjasto: Käyvän hoidon potilasversio
Therapia Fennica
Diouman

| Diouman |
| --- | --- |
 Diouman
 Koordinaatit: 12°36′23″N, 7°18′9″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 854 km²
Väkiluku (2009):  19 200
Infobox OKVirheellinen NIMI-arvo: 
Diouman on maalaiskunta Koulikoron alueen Dioïlan piirissä Malissa. Sen keskuskylä Dioumanzana sijaitsee 67 kilometriä Dioïlasta länteen. Kunnassa on 19 200 ja keskuskylässä 11 200 asukasta (vuonna 2009, väestönlaskenta).
Dioumanin kunnan pinta-ala on 1 854 neliökilometriä. Se rajoittuu pohjoisessa Dioïlan piirin Zan Coulibalyn ja idässä Ténindougoun, lännessä Katin piirin Baguinéda-Campin, N’Gouraban ja Tiélén sekä etelässä Sikasson alueen Bougounin piirin Méridiélan kuntiin. Maisemaa leimaavat tasangot ja ylängöt. Kunnassa sijaitsee Sousanin suojelumetsä ja etelärajalla virtaa Baoulén sivujoki Banifing.
Kuntaan kuuluu neljä kylää. Asukkaat ovat bambaroita, mandinkoja, soninkeja, dogoneja ja fulbeja. Yleisin kieli on bambara ja vallitseva uskonto islam. Kunnassa on myös jonkin verran kristittyjä ja animisteja.
Liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra, riisi, maapähkinä ja seesami. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Kylissä pidetään neljät viikoittaiset markkinat.
Diou

| Diou |
| --- | --- |
 Diou
 Koordinaatit: 10°35′23″N, 5°58′20″W 
Valtio:  Mali
Alue:  Sikasson alue
Piiri:  Kadiolon piiri
Hallinto:  
 – Hallinnon tyyppi:  maalaiskunta
Väkiluku (2009):  3 500
Infobox OKVirheellinen NIMI-arvo: 
Diou on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 20 kilometriä Kadiolosta länteen. Kunnassa on 3 500 ja keskuskylässä 2 500 asukasta (vuonna 2009, väestönlaskenta).
Dioun kunta rajoittuu kaakossa Kadiolon piirin Dioumaténén ja muissa ilmansuunnissa Fouroun kuntiin. Kunta kuuluu Sudanin vyöhykkeeseen. Se on pinnanmuodostukseltaan tasankoa.
Kuntaan kuuluu kolme kylää. Asukkaat ovat etupäässä senufoja. Lisäksi on djulia ja fulbeja. Uskontoja ovat animismi, kristinusko ja islam.
Paikallisia elinkeinoja ovat maanviljely, karjanhoito, keräily, kalastus, käsityöammatit ja kaupankäynti.
Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet ja aasit. Palveluihin kuuluvat alakoulu, yläkoulu ja terveyskeskus.
Demonstration of Evil

| Demonstration of Evil Damnation |
| --- | --- | --- |

Kokoelmalevyn tiedot
 Formaatti: MCD
 Tyylilaji: death metal
 Kesto: 73.48
 Levy-yhtiö: Conquer Records
Damnationin muut julkaisut
| Resist 2000 | Demonstration of Evil 2003 | Resurrection of Azarath 2003 |
Demonstration of Evil on puolalaisen death metal -yhtye Damnationin kokoelma-albumi. Siitä julkaistiin ainoastaan rajoitettu 333:n kappaleen MCD-painos.
Kappaleet

Who Your God Is – 7.38
Son of Fire – 5.37
Rebel Souls – 7.18
Azarath (Watching in Darkness) – 4.03
From the Abyssland – 5.40
Deliverance – 4.33
Might Returns – 6.04
Coronation – 4.11
Spell Master – 4.48
Sworn to the Darkside – 3.46
Nucleus of Darkness – 3.30
Night of Blasphemy – 5.24
Beyond the Gate – 4.40
A Mansion in Darkness – 4.10 (King Diamond -cover)
Bleed for the Devil – 2.26 (Morbid Angel -cover)
Aiheesta muualla

Albumi Demonstration of Evil Encyclopaedia Metallum -sivustolla (englanniksi)
Demonstration of Evil discogs.com -sivustolla
Charles de Choisseul-Praslin

Kuva, jonka väitetään esittävän Charles de Choisseul-Praslinia.Tuntemattoman tekijän piirros.
Charles Laure Hugues Théobald de Choisseul-Praslin (1805–1847) oli ranskalainen aatelismies ja poliitikko. Hänen tekemänsä henkirikos nosti Ranskassa suuttumusta ja oli suuri skandaali. Se heikensi heinäkuun monarkian hallituksen kansansuosiota.
Yleisesti hyväksytyn tiedon mukaan de Choisseul-Praslin teki pidätettynä ollessaan itsemurhan. 1800-luvulta on elänyt sitkeästi väite, että että ruhtinas olisi päässyt pakenemaan ja elänyt loppuelämänsä Keski-Amerikassa.
Tapaukseen liittyvä salaliittoteoria, kirja ja näyttämötaide

Melko pian tragedian jälkeen levisi huhu, että Théobald Choisseul-Prasilin jäi eloon ja että hänet olisi salakuljetettu Ranskasta ulkomaille. Ruhtinas olisi asettunut asumaan Matagalpaan, Nicaraguaan. Siellä hän olisi mennyt naimisiin ja saanut kaksi poikaa ja kolme tytärtä. Ruhtinaan kuolinvuosi olisi ollut 1882 ja hänet olisi haudattu Ciudad Darioon. Salaliittoteoria tuli uudelleen julki 1990-luvun lopulla nicaragualaisissa lehdissä ja siitä ilmestyi myös kirja.
Asia herätti huomiota Ranskassa asuvissa Théobald Choisseul-Prasilinin jälkeläisissä ja he ilmoittivat vuonna 2000 haluavansa tavata mahdolliset nicaragualaiset sukulaisensa.
Yhdysvaltoihin muuttaneen Henriette Deluzyn avoimiehen sukulainen Rachel Field kirjoitti tapahtuman pohjalta romaanin Kaikki tämä ja taivas myös vuonna 1938. Romaani filmatisoitiin vuonna 1940 ja pääosissa olivat Bette Davis ja Charles Boyer
Myös Shaun McKenna on tehnyt tapauksesta näytelmän vuonna 1995.
Aiheesta muualla

http://www.grunge.com/338997/the-french-murder-that-started-a-revolution/
Charles Boyer ja Bette Davis Kaikki tämä ja taivas myös -elokuvan trailerissa.
Dolores Costello

Dolores Costello
Dolores Costello (17. syyskuuta 1903 – 1. maaliskuuta 1979) oli yhdysvaltalainen näyttelijä, joka esiintyi muun muassa elokuvassa Mahtavat Ambersonit (1942).
Costello aloitti uransa jo lapsinäyttelijänä ennen vuotta 1910. Hän esiintyi sekä mykkä- että äänielokuvissa ja pääsi vuonna 1926 yhdeksi WAMPAS Baby Stareista.
Hänellä on tähti Hollywoodin Walk of Famella. Hän oli John Drew Barrymoren äiti ja Drew Barrymoren isoäiti.
Aiheesta muualla

Kuvia tai muita tiedostoja aiheesta Dolores Costello Wikimedia Commonsissa
Dolores Costello Internet Movie Databasessa. (englanniksi)
Don Larsen

Don Larsen vuonna 1956.
Larsen vuonna 2007.
Donald James ”Don” Larsen (7. elokuuta 1929 – 1. tammikuuta 2020) oli yhdysvaltalainen baseballsyöttäjä. Hän pelasi ensimmäisen Major League Baseball -pelinsä St. Louis Brownsissa 18. huhtikuuta 1953 ja viimeisensä Chicago Cubsissa 7. heinäkuuta 1967.
Larsen syötti 8. lokakuuta 1956 World Seriesissä niin kutsutun "perfect gamen". Kyseisessä ottelussa hän pelasi New York Yankeesissa Brooklyn Dodgersia vastaan.
Larsen oli vuoden 1956 World Series MVP, ja hän voitti samana vuonna Babe Ruth Awardin.  Hän kuoli 90-vuotiaana ruokatorven syöpään.
Dioumaténé

| Dioumaténé |
| --- | --- |
 Dioumaténé
 Koordinaatit: 10°31′41″N, 5°53′45″W 
Valtio:  Mali
Alue:  Sikasson alue
Piiri:  Kadiolon piiri
Hallinto:  
 – Hallinnon tyyppi:  maalaiskunta
Väkiluku (2009):  7 900
Infobox OKVirheellinen NIMI-arvo: 
Dioumaténé on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 15 kilometriä Kadiolosta länteen. Kunnassa on 7 900 ja keskuskylässä 3 800 asukasta (vuonna 2009, väestönlaskenta).
Dioumaténén kunta rajoittuu pohjoisessa ja lounaassa Kadiolon piirin Fouroun, luoteessa Dioun, idässä Kadiolon ja etelässä Missénin kuntiin. Kunta kuuluu Sudanin vyöhykkeeseen. Se on pinnanmuodostukseltaan kumpuilevaa tasankoa. Kasvillisuus on savannia ja metsää.
Kuntaan kuuluu viisi kylää. Asukkaat ovat etupäässä senufoja. Lisäksi on fulbeja. Yleisimmät kielet ovat senufo ja bambara. Uskontoja ovat islam, kristinusko ja animismi.
Kunnan liikenneyhteydet ovat heikot. Väestön pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi, maapähkinä, lehmänpapu ja vihannekset. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Palveluihin kuuluu neljä alakoulua, yläkoulu, koulutus- ja kehittämiskeskus (CED) sekä terveyskeskus.
Dolores Delgado

| Dolores Delgado |
| --- | --- |

Espanjan oikeusministeri
 7. kesäkuuta 2018 –  
Henkilötiedot
Syntynyt: 1962 Madrid
Tiedot
Puolue:  sitoutumaton
Tutkinnot:  Universidad Autónoma de Madrid
Dolores Delgado García (s. 1962 Madrid) on espanjalainen poliitikko. Delgado on Espanjan oikeusministeri kesäkuusta 2018 lähtien.
Aiemmin Delgado toimi 25 vuoden ajan Espanjan valtakunnallisen ylioikeuden (Audiencia Nacional) syyttäjänä. Hän työskenteli huumeiden laittoman kaupan ja ETAn terrorismin parissa. Hän oli jihadismi-terrorismin koordinoiva syyttäjä.
Vuonna 2007 Delgado toimi syyttäjänä Argentiinan entisen upseerin Adolfo Scilingon oikeusjutussa, jossa tämä tuomittiin vankeuteen rikoksesta ihmisyyttä vastaan. Vuonna 2013 Delgado vastusti Hervé Falcianin luovutusta Sveitsiin.
Delgado on suorittanut oikeustieteen tutkinnon.
Aiheesta muualla

Kuvia tai muita tiedostoja aiheesta Dolores Delgado Wikimedia Commonsissa
Domenico Beccafumi

| Domenico di Pace Beccafumi |
| --- | --- |

Henkilötiedot
Syntynyt: 1486 Siena
Kuollut: 1551 Siena
Taiteilija
Taidesuuntaus:  Manierismi ja Sienalainen suuntaus
Domenico di Pace Beccafumi (tunnetaan myös nimellä il Mecherino) (1486 Siena – 1551 Siena) oli italialainen sienalaisen koulukunnan taidemaalari.
Elämä ja ura

Beccafumin isä oli talonpoika Giacomo di Pace, joka työskenteli varakkaan Lorenzo Beccafumin tilalla. Lorenzo Beccafumi näki pojassa merkkejä lahjakkuudesta, otti hänet palvelukseensa ja adoptoi hänet pian, jolloin Domenico sai mahdollisuuden opiskella maalausta kaupungin mestareiden kanssa. Beccafumi sai ensin vaikutteita Peruginolta, joka oleskeli Sienassa 1508-1509, opiskeli sitten Rafaelin ja Michelangelon töitä Roomassa kaksi vuotta, mutta Il Sodoman kasvava maine houkutteli hänet takaisin Sienaan, jossa hän myöhemmin työskenteli. Hän maalasi valtavan määrän sekä uskonnollisia teoksia kirkkoihin että mytologisia koristekuvia yksityisille mesenaatteille. Vuonna 1517 hän sai toimeksiannon laatia Sienan katedraalin marmorilattian koristelun piirustukset, joiden parissa hän työskenteli seuraavat 30 vuotta kuolemaansa saakka. Nuoruuden töissään hän muistuttaa usein hämmentävän paljon Peruginoa; toisella ja parhaalla kaudella hän on hyvin lähellä Sodomaa, kuten alttaritaulussaan Madonna kirkkaudessa ja pyhimykset ja suurissa freskoissaan Oratorio di San Bernardinossa.
Madonna kirkkaudessa ja pyhimykset
Pyhä Katariina saa stigmat
Penelope
Aiheesta muualla

Kuvia tai muita tiedostoja aiheesta Domenico Beccafumi Wikimedia Commonsissa
Death Race for Love

| Death Race for Love Juice Wrld |
| --- | --- | --- |

Studioalbumin tiedot
 Äänitetty : 2018-2019
 Julkaistu: 8. maaliskuuta 2019
 Tyylilaji: hip hop, rock
 Kesto: 72.04
 Levy-yhtiö: Grade A Productions, Interscope Records
Juice Wrld muut julkaisut
| Goodbye & Good Riddance 2018 | Death Race for Love 2019 | Legends Never Die 2020 |
Singlet albumilta Death Race for Love
 ”Robbery” Julkaistu: 13. maaliskuuta 2019  ”Hear Me Calling” Julkaistu: 1. maaliskuuta 2019
Death Race for Love on yhdysvaltalaisen räppäri Juice Wrldin toinen studioalbumi ja viimeinen hänen elämänsä aikana julkaistu albumi. Se julkaistiin 8. maaliskuuta 2019 Grade A Productionsin ja Interscope Recordsin kautta. Albumi nousi Billboard 200 -listan ensimmäiseksi.
Julkaisu

Juice Wrld ilmoitti albumistaan 7. helmikuuta 2019 Twitterissä. Albumin virallinen kappalelista julkistettiin 4. maaliskuuta 2019.
Julkaisu > Singlet

Albumin ensimmäinen single "Robbery" julkaistiin 13. helmikuuta 2019 ja se sijoittui Billboard Hot 100 -listalla sijalle 27. Albumin toinen single "Hear Me Calling" julkaistiin 1. maaliskuuta 2019 sijoittuen Billboard Hot 100 -listalla sijalle 38.
Kappaleet

Empty – 4.08
Maze – 2.24
HeMotions – 3.07
Demonz (Interlude) – 1.35 (feat. Brent Faiyaz)
Fast – 3.28
Hear Me Calling – 3.09
Big – 3.44
Robbery – 4.00
Flaws and Sins – 3.38
Feeling – 3.21
Syphilis – 2.11
Who Shot Cupid? – 3.34
Ring Ring – 2.51
Desire – 3.09
Out My Way – 2.36
The Bees Knees – 5.25
On God – 4.10 (feat. Young Thug)
10 Feet – 3.32
Won't Let Go – 3.20
She's the One – 3.08
Rider – 3.12
Make Believe – 2.22
Denny Hulme

| Denny Hulme |
| --- | --- |
 Denny Hulme 1965
Henkilötiedot
Koko nimi:  Denis Clive Hulme
Syntynyt: 18. kesäkuuta 1936 Nelson, Uusi-Seelanti
Kuollut: 4. lokakuuta 1992 (56 vuotta) Bathurst Uusi Etelä-Wales, Australia
Kansalaisuus:   Uusi-Seelanti
Formula 1 -ura
Aktiivivuodet:  1965-1974
Talli(t):  Brabham, McLaren
Kilpailuja:  112
Maailman­mestaruuksia:  1 (1967)
Voittoja:  8
Palkintosijoja:  33
Paalupaikkoja:  1
Nopeimpia kierroksia:  9
MM-pisteitä:  248
Ensimmäinen kilpailu:  Monacon GP 1965
Ensimmäinen voitto:  Monacon GP 1967
Viimeinen voitto:  Argentiinan GP 1974
Viimeinen kilpailu:  Yhdysvaltain GP 1974
Denis "Denny" Clive Hulme (18. kesäkuuta 1936 Nelson, Uusi-Seelanti – 4. lokakuuta 1992 Bathurst Uusi Etelä-Wales, Australia) oli uusiseelantilainen kilpa-autoilija, F1-kuljettaja ja maailmanmestari. Hänen lempinimensä oli "Bear" eli karhu, joka perustui hänen karuihin piirteisiinsä.
Ura

Denny Hulmen isä Clive Hulme oli sotasankari, joka nousi kansalliseen kuuluisuuteen ansioistaan tarkka-ampujana toisessa maailmansodassa. Sodan jälkeen hän perusti kuorma-autoyrityksen, jossa Dennykin aloitti työt lopetettuaan koulunsa. Denny säästi rahaa ja osti MG-auton, jolla osallistui kilpailuihin niin hyvällä menestyksellä, että päätti muuttaa Eurooppaan osallistuakseen Formula Junior -sarjaan. Sieltä hän siirtyi Euroopan Formula 2 -luokkaan, jota hän ja Jack Brabham hallitsivat vuonna 1964. Tämän jälkeen Hulme oli valmis nousemaan autourheilun kuninkuusluokkaan.
Denny Hulme ajoi kaikkiaan 112 GP:tä kahdessa tallissa, Brabhamilla kaudet 1965–1967 ja McLarenilla kaudet 1968–1974. Hän saavutti kahdeksan voittoa ja 25 muuta palkintosijaa. MM-pisteitä hän keräsi kaikkiaan 248. Hän voitti F1:n maailmanmestaruuden vuonna 1967 keräämällä 11 osakilpailusta 51 pistettä. Hänen avausvoittonsa vuoden 1967 Monacon osakilpailusta muistetaan enemmänkin Lorenzo Bandinin kolarista ja tämän kuoltua kolme päivää myöhemmin liekkien aiheuttamiin palovammoihin sairaalassa. Vastaavasti Hulmen viimeinen voitto jäi pienemmälle huomiolle vuoden 1974 Argentiinan osakilpailussa, kun kotiyleisönsä edessä ajanut Carlos Reutemann oli vahva voittajaehdokas useamman epäonnistuneen yrityksen jälkeen, kunnes hän joutui keskeyttämään polttoainevikaan ja Hulme ohitti hänet viimeisten kierrosten aikana. Hulme ajoi yhden paalupaikan ja kirjautti 9 kilpailun nopeinta kierrosta. Hulme on ainoa uusiseelantilainen F1-maailmanmestari. Hulmella on vähiten paalupaikkoja F1-maailmanmestareista.
Hulme osallistui 28 MM-sarjan ulkopuoliseen kilpailuun, joista voitti kaksi.
F1-uransa ohella Hulme kilpaili lukuisissa urheiluautoluokissa, muun muassa Pohjois-Amerikan Can-Am -sarjassa. Hän vetäytyi radoilta pariinkin otteeseen, mutta palasi ja kilpaili lopulta kuolemaansa saakka, sillä hän menehtyi sydänkohtaukseen BMW:n ratissa Bathurstissa Australiassa käydyssä kisassa 56-vuotiaana.
F1-kaudet, pisteet ja sijoitukset

1965: 5 MM-pistettä, sijoitus MM-sarjassa 11:s
1966: 18 pistettä, sijoitus 4:s
1967: 51 pistettä, maailmanmestari
1968: 33 pistettä, sijoitus 3:s
1969: 20 pistettä, sijoitus 6:s
1970: 27 pistettä, sijoitus 4:s
1971: 9 pistettä, sijoitus 9:s
1972: 39 pistettä, sijoitus 3:s
1973: 26 pistettä, sijoitus 6:s
1974: 20 pistettä. sijoitus 7:s
Aiheesta muualla

GrandPrix.com / Hulme (englanniksi)
McLaren / Racing reflections / Hulme (Arkistoitu – Internet Archive) (englanniksi)
Formula 1 -luokan kuljettajien maailmanmestarit
Uusiseelantilaiset Formula 1 -kuljettajat
Bruce McLaren
Tony Shelly
Chris Amon
Denny Hulme
Howden Ganley
Graham McRae
John Nicholson
Mike Thackwell
Denis Hulme 1973
Death Rally

| Death Rally |
| --- | --- |

Kehittäjä:  Remedy Entertainment
Julkaisija:  Apogee
Jakelija:  GT Interactive, Steam, Google Play ja App Store
Säveltäjä:  Jonne Valtonen
Julkaistu:  DOS   6. syyskuuta 1996   Windows   20. lokakuuta 2009   iPhone, iPad   31. maaliskuuta 2011   Android   helmikuu 2012
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo PEGI: 16
Alusta:  MS-DOS, Windows XP, iOS, Android
Lisenssi:  Ilmaisohjelma
Jakelumuoto:  CD-ROM, freeware
Lisää peliartikkeleitaVideopelien teemasivulla
Infobox OK  : 
Death Rally on Remedy Entertainmentin kehittämä ajopeli, jonka Apogee julkaisi MS-DOS:lle vuonna 1996. GT Interactive toimi pelin levittäjänä. Vuonna 2009 Remedy julkaisi pelistä ilmaisen Microsoft Windows -käännöksen.
Pelaaminen

Pelissä kilpaillaan vaarallisissa kilpa-ajoissa, joissa kaikki autot ovat aseistettuja. Pelaaja aloittaa vähäisellä rahamäärällä ja vaatimattomalla ajoneuvolla, tavoitteenaan edetä tuloslistalla korkeammalle. Kisan jälkeen kuski palkitaan rahasummalla, jonka määrä on riippuvainen kilpailun vaikeustasosta ja sijoituksesta rallissa. Rahaa saa myös keräämällä radoille asetettuja käteisbonuksia tai suorittamalla tehtäviä. Lopullinen päämäärä on voittaa ”The Adversary”, joka on pelin päävastustaja ja Death Rallyn kuningas.
Death Rallya voi pelata yksinpelinä tekoälyvastustajia vastaan tai enintään neljän pelaajan moninpelinä lähiverkkoyhteyden kautta. Yksinpelikampanjan tavoitteena on voittaa päävastus, ”The Adversary”, jonka peittoamista on mahdollista yrittää päästyään tuloslistan kärkeen. Jotkin tekoälyvastustajat muistuttavat nimeltään julkisuuden henkilöitä, kuten esimerkiksi Clint West (Clint Eastwood) ja Jane Honda (Jane Fonda). Julkaisijan luvalla mukaan saatiin myös Duke Nukem, joka omaan tyyliinsä huudahtaa ”Hail to the king, baby!” voittaessaan kilpailun.
Death Rallyssa on kuusi eri ajoneuvoa: Volkswagen Kuplaan perustuva Vagabond, avolava-auto Dervish, neliovinen henkilöauto Sentinel, Chevrolet Camaroon perustuva Shrieker, Porsche 911:een perustuva Wraith ja futuristinen superauto Deliverator. Autoonsa voi ostaa uusia osia, jotka parantavat auton kestävyyttä, ohjattavuutta tai huippunopeutta. Kestävyyttä parannetaan panssareilla, ohjattavuutta paremmilla renkailla ja huippunopeutta tehokkaammilla moottoreilla. Mustasta pörssistä voi hankkia kanssakilpailijoiden tuhoamista edistäviä osia, kuten puskuriin kiinnitettävän piikkirivin tai maamiinoja. Rakettipolttoaine paitsi tuo lisävauhtia myös vahingoittaa omaa, sekä perässä mahdollisesti kaahaavaa autoa. Halutessaan pelaaja voi lainata rahaa ennen kilpailua koronkiskurilta. Rahan lainaaminen on riski, sillä jos laina jää maksamatta, pelaaja joutuu vararikkoon ja peli loppuu.
Radat on jaoteltu kolmeen eri vaikeusasteiseen liigaan. Yhteensä ratoja on 19. Keskisarjan kilpailuihin suositellaan ostettavaksi Sentinel tai parempi auto. Ylimmän sarjan kilpailuihin on hyvä olla Wraith tai Deliverator. Myös huonoimmilla autoilla voi osallistua vaikeampiin liigoihin, mutta voittaminen vaatii hyvää taitoa ja tuuria. Toisinaan salaperäiset työnantajat tarjoavat rahakkaina lisätehtävinä jonkun tietyn kilpailijan auton tuhoamista tai radalle ripoteltujen steroidien keräämistä. Jos tehtävässä epäonnistuu, hämärämies suuttuu ja vie rahaa tai vaurioittaa autoa. Tehtävän voi kuitenkin olla ottamatta vastaan, jos se vaikuttaa liian vaikealta. Bonuksia saa myös, jos voittaa kolme kilpailua putkeen, tuhoaa kaikki kilpailijat tai saapuu maaliin auto vahingoittumattomana.
Versiot

Vuoden 1996 Windows-julkaisu on Steam-palvelussa nimellä Death Rally Classic. Tämä on yleisesti mainittu 3D Realms (Apogee Software) julkaisu. Pelistä on julkaistu vuonna 2012 uusintajulkaisu Windows-alustalle Steam-palvelussa nimellä Death Rally.
Pelistä on julkaistu mobiilialustoille versiot iPhonelle, iPadille ja Androidille. Tammikuussa 2011 Remedy ilmoitti julkaisevansa pelistä uudistetun version iPhonelle ja iPadille. Peli julkaistiin 31. maaliskuuta 2011 App Storessa. Se sisältää samoja autoja ja ratoja kuin alkuperäinen. Android-versio pelistä julkaistiin Suomessa ja Kanadassa helmikuussa 2012 ja maailmanlaajuisesti maaliskuussa 2012.
Aiheesta muualla

Death Rallyn kotisivut ja ladattava ilmaisversio (Arkistoitu – Internet Archive)
Death Rally MobyGamesissa (englanniksi)
Pelinaikainen näkymä kilpailun alussa.